# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 4.1/2013

# z mimoriadneho zasadnutia Kolégia rektora STU zo  dňa 24. 4. 2013

**PRÍTOMNÍ: podľa prezenčnej listiny**

**PROGRAM:**

1. Výročná správa o hospodárení STU za rok 2012
2. Návrh rozpočtu STU na rok 2013

**PREDLOŽENÉ MATERIÁLY:**

1. Výročná správa o hospodárení STU za rok 2012 (D. Faktor)
2. Návrh rozpočtu STU na rok 2013 (D. Faktor)

**K BODU 1: Výročná správa o hospodárení STU za rok 2012**

Materiál prezentoval kvestor. Oboznámil členov KR STU o výsledkoch rokovania Ekonomickej

komisie STU.

 Diskusia sa viedla hlavne k rozdeleniu zisku a k tvorbe a spôsobe rozdelenia rezervného fondu. Diskusia taktiež smerovala k návrhu rozpočtu STU na rok 2013.

**UZNESENIE: 4.1.1/2013-KR**

Kolégium rektora STU prerokovalo Výročnú správu o hospodárení STU za rok 2012 s pripomienkou.

Pripomienka:

Z diskusie na Ekonomickej komisii AS STU zo dňa 22.4.2013, vyplynul návrh v textovej časti, bod 7 (Záver) preformulovať druhý odstavec na:

„Zisk bude v súlade so zákonom č. 131/2002 Z. z. o vysokých školách v platnom znení použitý v plnej výške na tvorbu rezervného fondu STU. Keďže STU nevykazuje v predchádzajúcich rokoch nevyrovnanú stratu, bude rezervný fond použitý v súlade s §16a ods. (3) Zákona o VŠ a v súlade s ďalšími zákonmi, všeobecne platnými predpismi a vnútornými predpismi STU.“

**K BODU 2: Návrh rozpočtu STU na rok 2013**

Materiál prezentoval kvestor.

Oboznámil členov KR STU o výsledkoch rokovania Ekonomickej komisie STU, ktorá súhlasila s

návrhom preformulovať posledný odstavec v textovej časti na:

„Nad rámec nákladov uvedených v Prílohe 1 budú použité výnosy z predaja nehnuteľného majetku v minulých rokoch, sústredené vo Fonde reprodukcie na úrovni univerzity, podľa potreby na spoluúčasť, resp. prefinancovanie univerzitných projektov, ktoré STU získala zo štrukturálnych fondov a projektov UVP financovaných z MŠVVaŠ SR“.

Dekani otvorene diskutovali na tému, či je vôbec možné v rámci rozpočtu pripustiť plánovanie straty. Ak má fakulta plánovaný záporný hospodársky výsledok, mala by

navrhnúť určité opatrenia.

Rektor vyzval dekanov, aby hospodárili obozretne a rozvážne. Zároveň vyzval dekanov FCHPT a FIIT STU na úpravu rozpočtu, ktorý by mal byť predložený ako vyrovnaný, resp. prebytkový.

Rozsiahla diskusia sa viedla v súvislosti s posledným odsekom návrhu rozpočtu, v ktorom sa navrhuje predfinancovanie a spolufinancovanie projektov ŠF a UVP.

Boli prezentované návrhy limitovať spolufinancovanie konkrétnymi čiastkami napr. 200tis. €. Závery diskusie v tejto časti neboli jednoznačné.

**UZNESENIE: 4.1.2/2013-KR**

Kolégium rektora STU schvaľuje Návrh rozpočtu STU na rok 2013 s pripomienkami.

**INFORMÁCIE A OZNAMY:**

Rektor

* opätovne pozval prítomných na Bratislavskú regatu, ktorá sa bude konať v sobotu 4. mája 2013 na nábreží v Eurovea, hlavný program začne o 15:00 hod.
* požiadal dekanov o návrhy na doplnenie členov do Akreditačnej komisie
* urgoval dodanie podkladov, resp. pripomienok ku komplexnej akreditácii u dekana FEI a dekana FIIT STU

Zapísala: Zápisnicu overil:

Erika Jevčáková prof. Ing. Robert Redhammer, PhD.

25.4.2013 26.4.2013